చాదర్ ఘాట్

చాదర్ ఘాట్ తెలంగాణ రాష్ట్ర రాజధాని హైదరాబాదులోని ఒక ప్రాంతం. మూసీ నదిని ఆనుకొని ఉన్న ఈ ప్రదేశంలో నదిపై కట్టబడిన వంతెనకి ఒక వైపు కోఠి ఉండగా మరొక వైపు మలక్‌పేట ఉంది.

చరిత్ర 
చదర్ అనే ఉర్దూ భాష నుండి వచ్చింది. చదర్ అంటే ఉర్దూలో తెల్లటి షీట్ అని అర్థం. 1831లో జేమ్స్ ఓలిఫాంట్ పేరుతో నిర్మించబడిన వంతెనను చాదర్ ఘాట్ వంతెన లేదా ఓలిఫాంట్ వంతెన అని పిలుస్తారు.

1886లో చాదర్ ఘాట్ ను మొదటగా మున్సిపాలిటీగా ప్రకటించారు. 1933లో హైదరాబాద్ మహానగర పాలక సంస్థ ఏర్పాటుచేసిన తరువాత హైదరాబాద్ మున్సిపాలిటీలో విలీనం చేయబడింది. దీని చుట్టూ కోఠి, గౌలిగూడ, కాచిగూడ, దార్-ఉల్-షిఫా,, మలక్‌పేట ఉన్నాయి.

వాణిజ్యం 
ఈ ప్రాంతంలో వివిధ రకాల దుకాణాలు, కిరాణా దుకాణాలు ఉన్నాయి. హైదరాబాద్ రెస్టారెంట్, నయాగర వంటి హోటళ్ళు ఉన్నాయి. కమల్, తిరుమల వంటి సినిమా థియేటర్లు కూడా ఉన్నాయి. చాదర్ ఘాట్ ప్రధాన రహదారికి భారత మాజీ రాష్ట్రపతి డాక్టర్ రాజేంద్రప్రసాద్ పేరును పెట్టారు. దీనిని డాక్టర్ రాజేంద్ర ప్రసాద్ మార్గ్ అని కూడా పిలుస్తారు.

వైద్య సదుపాయం 
ఇక్కడ వైద్య సదుపాయం మెరుగ్గా ఉంటుంది. ఈ ప్రాంతానికి సమీపంలో థంబే న్యూ లైఫ్ హాస్పిటల్, యశోదా హాస్పిటల్ ఉన్నాయి.

రవాణా వ్యవస్థ 
తెలంగాణ రాష్ట్ర రోడ్డు రవాణా సంస్థ చాదర్ ఘాట్ నుండి నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపంలో మలక్‌పేట రైల్వే స్టేషను ఉంది. అంతేకాకుండా చాదర్ ఘాట్ కి అర కిలోమీటరు దూరంలో మహాత్మా గాంధీ బస్ స్టేషన్ కూడా ఉంది.

మూలాలు 

హైదరాబాదు
హైదరాబాదు జిల్లా
హైదరాబాదు పరిసర ప్రాంతాలు
హైదరాబాదులోని ప్రాంతాలు